**भारत सरकार**

**सूक्ष्‍म, लघु और मध्‍यम उद्यम मंत्रालय**

**राज्‍य सभा**

**अतारांकित प्रश्‍न संख्‍या 1020**

**उत्‍तर देने की तारीख: 03.12.2012**

**ग्रामीण क्षेत्रों के लिए रोजगार सृजन कार्यक्रम**

1020. **श्री नरेश अग्रवाल:**

क्या **सूक्ष्म, लघु और मध्यम उद्यम मंत्री** यह बताने की कृपा करेंगे कि:

(क) क्या सरकार के पास ग्रामीण क्षेत्रों के लिए कोर्इ रोजगार सृजन कार्यक्रम है;

(ख) यदि हां, तो तत्संबंधी ब्यौरा क्या है;

(ग) यदि नहीं, तो इसके क्या कारण हैं;

(घ) विगत पांच वर्षों के दौरान राज्य-वार कितने रोजगारों का सृजन हुआ; और

(ड.) किन-किन क्षेत्रों में रोजगार सृजन हुआ है और इस प्रक्रिया में सरकार ने कितना व्यय किया?

**उत्तर**

**सूक्ष्म, लघु और मध्यम उद्यम राज्‍य मंत्री (स्‍वतंत्र प्रभार)**

**(श्री के. एच. मुनियप्‍पा)**

(क)और(ख): सरकार ग्रामीण क्षेत्रों सहित गैर-कृषि क्षेत्र में सूक्ष्म उद्यमों के स्थापना के माध्यम से स्व-रोजगार सृजित करने के लिए वर्ष 2008-09 से प्रधानमंत्री रोजगार सृजन कार्यक्रम (पीएमईजीपी) नामक एक क्रेडिट लिंक्ड सब्सिडी येाजना कार्यान्वित कर रहा है। विनिर्माण क्षेत्र में परियोजना की अधिकतम लागत 25 लाख रू. तथा सेवा क्षेत्र में 10 लाख रू. है। सामान्य वर्ग के लाभार्थी ग्रामीण क्षेत्रों में परियोजना लागत का 25 प्रतिशत तथा शहरी क्षेत्रों में 15 प्रतिशत की मार्जिन मनी सब्सिडी प्राप्त कर सकता है। विशेष वर्गों जैसे कि अनुसूचित जातियां, अनुसूचित जनजातियां, अन्य पिछड़ा वर्ग, अल्पसंख्यक, महिलाएं, भूतपूर्व सैनिकों, शारीरिक रूप से विकलांग, पूर्वोत्तर क्षेत्र, पहाड़ी एवं सीमा क्षेत्रों आदि के लाभार्थियों के लिए ग्रामीण क्षेत्रों में मार्जिन मनी सब्सिडी 35 प्रतिशत तथा शहरी क्षेत्रों में 25 प्रतिशत है।

(ग): प्रश्न नहीं उठता है।

(घ): वर्ष 2008-09 में पीएमईजीपी की शुरूआत से वर्ष 2012-13 (31.10.2012 तक) तक राज्य-वार एवं वर्ष-वार अनुमानित सृजित रोजगार का विवरण अनुबंध I पर दिया गया है।

(ङ) केवीआईसी ने ग्रामोद्योगों को 7 व्यापक समूहों में श्रेणीबद्ध किया है। गत पांच वर्षों [2008-09 से 2012-13 (31.10.2012 तक) के दौरान पीएमईजीपी के अधीन इन श्रेणियों के तहत अनुमानित सृजित रोजगार और प्रदान की गई मार्जिन मनी सब्सिडी निम्नोक्त्‍ा है:

: 2 :

|  |  |  |
| --- | --- | --- |
| **ग्रामोद्योगों की श्रेणी** | **2008-09 से 2012-13 (31.10.2012 तक) के दौरान सृजित अनुमानित रोजगार\***  **( लाख व्यक्तियों में)** | **2008-09 से 2012-13 (31.10.2012 तक) के दौरान प्रदान की गई मार्जिन मनी सब्सिडी\* ( करोड़ रू. में)** |
| कृषि आधारित एवं खाद्य प्रसंस्करण उद्योग | 3.90 | 841.09 |
| वन आधारित उद्योग | 0.90 | 138.72 |
| खनिज आधारित उद्योग | 2.77 | 676.50 |
| पॉलिमर एवं रसायन आधारित उद्योग | 0.84 | 187.77 |
| ग्रामीण इंजीनियरिंग एवं जैव-प्रौद्योगिकी उद्योग | 2.69 | 554.90 |
| हस्तनिर्मित कागज एवं फाइबर उद्योग | 0.57 | 110.85 |
| सेवा एवं वस्त्र | 5.58 | 849.17 |

\* अनंतिम

\*\*\*\*\*\*\***.**